17 



készsége folytán ide mellékelve küldöm Önnek a tudósításokra fel- 

 használandó levelező lapok 10 példányát, ugy hasonlóképen a meg- 

 ejtendő vizsgálatoknál leendő használatra a szükséges kézi nagyító 

 üveget. 



A tudósítások mikénti eszközlése tekintetében mihez tartásul 

 a következő útmutatásokat adom. 



Ha Ön valami kártékony rovar fellépéséről akár személyesen, 

 akár mások útján értesül, arról ide haladéktalanul jelentós teendő. 

 E jelentések a. fentemlitetts e czélból ide mellékelve küldött nyom- 

 tatványlapokra írandók. 



A bejelentés megkönnyítése végett ezen nyomtatványlapokon 

 a főbb mozzanatok, melyek minden rovarkár bejelentésénél figye- 

 lembe veendők, kilencz kérdőpontban vannak felsorolva. 



Fölkérem, hogy adandó alkalommal ezen kérdőpontokra az 

 ottani vidéken nyerhető adatok alapján lehetőleg híven és kimerí- 

 tően válaszolni szíveskedjék. Egyéb észrevételek és tapasztalatok 

 feljegyzésére egy külön rovat szolgál. 



Óhajtandó, hogy minden tudósítással egyszersmind maga a 

 kártékony rovar is beküldessék, esetleg az általa megrongált nö- 

 vényrészek is. A rovarfaj pontos meghatározása érdekében kívána- 

 tos, hogy abból ne csak egy, hanem a mennyire lehet több pél- 

 dány is küldessék be. Hernyók és lepkék mindig kis dobozban, 

 másféle rovarok pedig borszeszes üvegcsében küldendők. Az üvegcse 

 gyapottal vagy kóczczal begöngyölve szintén kis dobozban teendő 

 postára. A rongált növényrészek az esetleg még rajtok vagy bennök 

 lévő rovarokkal együtt hasonlóan dobozba csomagolva szállitandók. 



Ha a tudósítással együtt ekként a kártékony rovar, vagy ron- 

 gált növényrész szintén beküldetik, a küldemény neme a tudósítás 

 megfelelő helyén oda jegyzendő. 



Félreértések elkerülése végett megjegyzem, hogy a phylloxera- 

 rovar fellépése nem tartozik a szóban forgó tudósítások keretébe, 

 egyrészt miután erről (veszélyes voltánál fogva) távirati értesítés kí- 

 vánatos, másrészt miután az ezen rovar által lepett növényrészek 

 küldése a baj elhurczolhatásának veszélye folytán tilalmazva van.« 



Hasonló tartalmú rendelet intéztetett még azonkívül vala- 

 mennyi erdőhatósághoz, gazdasági tanintézethez, vinczellér- és föld- 

 mives-iskolához, valamint a kerületi phylloxera-felügy élőkhöz. 



A káros rovarok megfigyelésének ekként szervezett rendszere, 

 ámbár tényleg csak 1883 június elején lépett életbe, a hozzá kötött 



2 



